**Tro- og loveerklæring fra (organisationens navn)**

*Øvrige landsorganisationer, jf. § 13*

*Bestyrelsens erklæring om tilskudsansøgning*

I forbindelse med [organisationens] ansøgning om driftstilskud til DUF 1. juni 2021 på baggrund af regnskabsåret \_\_\_\_\_\_\_\_ skal vi bekræfte:

at organisationen opfylder samtlige de betingelser, der fremgår af tilskudsreglernes (bekendtgørelse nr. 495 af 29. maj 2016):

* Generelle kriterier jf. §§ 2-5,
* Regler for øvrige landsorganisationer jf. §§ 13-15
* Reglerne for refusion af internationale udgifter jf. § 26, såfremt der søges om international refusion.

Vi skal således bekræfte,

at det fremgår af vedtægter og aktiviteter, at organisationen er en ungdomsorganisation,

at mere end halvdelen af medlemmerne med fulde medlemsrettigheder var under 30 år ved udgangen af det senest afsluttede regnskabsår,

at organisationen er selvstændig, dvs. politisk og økonomisk uafhængig af andre organisationer mv.,

at organisationen har en afgrænset medlemskreds,

at organisationen har en demokratisk struktur og praksis, som reelt og kontinuerligt sikrer medlemmernes demokratiske indflydelse på organisationens arbejde, med undtagelse af konkrete afvigelser jf. generelle dispensationer af 18. marts og/eller 19. maj 2020

at organisationen har et almennyttigt formål og ikke foretager udlodning af overskud eller formue til enkeltpersoner,

at organisationens aktiviteter er alderssvarende for medlemmerne,

at organisationen ikke modtager eller søger driftstilskud fra andre puljer af udlodningsmidler,

at organisationen ikke er kollektivt medlem af landsorganisationer, der allerede modtager tilskud efter udlodningsloven,

hvis dette imidlertid er tilfældet, bedes I oplyse, hvilken landsorganisation det drejer sig om: \_\_\_\_\_\_\_\_\_\_\_\_\_\_\_

at organisationen har en fuldt betryggende registrering af de tilskudsudløsende faktorer; medlemmer, lokalforeninger og internationale udgifter jf. nedenfor, og

at organisationen er organiseret med individuelle medlemmer og selvstændige lokalforeninger.

Vi skal derudover bekræfte:

at organisationen ved udgangen af det regnskabsår, der ligger til grund for ansøgningen havde i alt \_\_\_\_\_\_ medlemmer/deltagere med fulde medlemsrettigheder, jf. landsorganisationens vedtægter hvoraf \_\_\_\_\_\_ medlemmer/deltagere levede op til kriterierne i § 14, herunder:

at der ikke er medtaget medlemmer, som er fyldt 30 år ved udgangen af det regnskabsår, der ligger til grund for ansøgning,

at der ikke er medtaget medlemmer bosat i udlandet, herunder i Grønland og på Færøerne, der ikke er støtteberettigede jf. § 14, stk. 1, nr. 3.

at organisationen har \_\_\_\_ tilskudsudløsende lokalforeninger/lokalt arbejde fordelt på alle 5 regioner i Danmark, der lever op til kriterierne i § 15, heri medregnet lokalforeninger/lokalt arbejde, der lever op til § 15 ved brug generelle dispensationer af 18. marts og/eller 19. maj 2020 eller ved konkret(e) dispensation(er)herunder:

at lokalforeningerne/det lokale arbejde har haft regelmæssige, lokalt iværksatte, alderssvarende aktiviteter for, af eller med lokalforeningens medlemmer i overensstemmelse med landsorganisationens formål og vedtægter,

at alle lokalforeningerne/det lokale arbejde har en dokumenteret demokratisk opbygning og praksis som reelt og kontinuerligt sikrer medlemmernes/deltagernes demokratiske indflydelse på det lokale arbejde, f.eks. i form af vedtægter, via den formelle tilknytning til landsorganisationens demokratiske strukturer, el. lign.,

at lokalforeningerne/det lokale arbejde er godkendt af landsorganisationen, og har eksisteret som lokalforening/lokalt arbejde med fulde medlemsrettigheder i landsorganisationen i hele det forud for ansøgningsåret afsluttede regnskabsår,

at der ikke er medtaget lokalforeninger/lokalt arbejde i udlandet, herunder Grønland og Færøerne,

at af disse lokalforeninger/lokale arbejde er \_\_\_\_ registreret i andre tilskudsberettigede landsorganisationer og at der i det tilfælde er indgået en aftale om hvilken landsorganisation, der tæller dem med i ansøgningen til DUF,

at de internationale udgifter på \_\_\_\_\_\_\_\_\_\_ kr. som landsorganisationen i sin driftstilskudsansøgning søger om refusion for, lever op til kriterierne, jf. § 26, heri medregnet aflyste internationale aktiviteter jf, generel dispensation af 18. marts 2020, herunder:

at der er tale om internationale aktiviteter, hvor kulturmødet mellem mennesker af forskellige nationaliteter er gennemgående og dominerende,

at der kun søges refusion for udgifter til aktiviteter, der ligger tydeligt inden for organisationens formål,

at aktiviteterne er sket i regi af landsorganisationen, eller at deltagelsen i aktiviteten er sket på vegne af landsorganisationen, at det er landsorganisationen der har afgjort om udgiften skal afholdes, samt at udgiften er afholdt af landsorganisationen,

at der ifm. kontingenter til internationale organisationer udelukkende søges refusion for organisationens fulde ordinære medlemskontingent,

at der ikke for aktiviteter afholdt i Danmark har været tale om vedtægtsbestemte aktiviteter i internationale organisationer,

at der udelukkende søges refusion for organisationens nettoudgifter, dvs. at alle indtægter f.eks. deltagernes egenbetaling, eventuelle tilskud, rejserefusion, el.lign. er fratrukket,

at der ikke søges refusion for udgifter til egentlig udveksling eller forberedelsesaktiviteter, der ikke i sig selv har været internationale aktiviteter, og

at der ikke søges refusion for landsorganisationens tilskud til lokalforeningers eller andres internationale aktiviteter.

Vi bekræfter desuden, at samtlige oplysninger i denne erklæring kan dokumenteres.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Underskrift (bestyrelsesformand/tegningsberettigede)